หน้าร้านเป็นหม้อตุ๋นหมูหม้อใหญ่ ต้องเดินเข้ามาในร้านค่ะ เป็นห้องแอร์ ถึงจะเจอโต๊ะนั่ง ร้านแอบเล็กไปนิด เลยดูแออัดค่ะ 

มาร้านหมูตุ๋น ก็ต้องสั่งก๋วยเตี๋ยวหมูตุ๋น มาลอง 1 ชามค่ะ เป็นเส้นเล็กทุกอย่าง รสชาติน้ำซุปอร่อยดีค่ะ แต่เราแอบปรุงน้ำปลากับน้ำตาลอีกนิดนึง จริงๆ กินแบบไม่ปรุงเลยก็ได้ค่ะ รสชาติดีอยู่แล้ว 

อีกเมนูนึงที่เราสั่งมาคือ คั่วหมูตุ๋น ค่ะ ก็คือเส้นใหญ่คั่วไก่นี่แหละค่ะ แต่เปลี่ยนจากไก่เป็นหมูตุ๋น อร่อยมากกกกค่ะ หมูตุ๋นมานิ่ม หอม ส่วนเส้นก็มีรสชาติหวานๆ ซึ่งเป็นรสที่ติดมากับหมูตุ๋น ทำให้รสชาติหวาน หอม อร่อย มากๆ ค่ะ 

สั่ง ยำวุ้นเส้นรวมมิตร มากินแก้เลี่ยน อันนี้ก็แนะนำค่ะ รสชาติเข้มข้นกลมกล่อม เปรี้ยว เค็ม เผ็ด 

เพื่อนที่ไปด้วย สั่ง ข้าวผัดปู มากินค่ะ อันนี้เพื่อนบอกว่า ธรรมดา เหมือนร้านทั่วๆ ไปค่ะ 